wannaphong/clean_thaiwikipedia huggingface dataset:
# ณัฐฌา บุญปอง
ณัฐฌา บุญปอง (เกิด 19 เมษายน พ.ศ. 2539) ชื่อเล่น การ์ตูนประวัติ การ์ตูน ณัฐฌา บุญปอง นักแสดงCh7hd เป็นนักแสดงและนางแบบชาวไทย สังกัดช่อง 7 เอชดี เริ่มเข้าสู่วงการบันเทิงจากเวทีการประกวดมิสไทยแลนด์เวิลด์ 2561 และเธอได้รับตำแหน่ง Miss Channel 3 Ambassador ปัจจุบันณัฐฌาเป็นนักแสดงสังกัดช่อง 7 เอชดี มีผลงานละครเรื่องแรก เผาขน แสดงคู่กับ หัสวีร์ ภัคพงษ์ไพศาล ในปี พ.ศ. 2564การ์ตูน นางเอกน้องใหม่ปลื้มกระแสตอบรับละครเผาขน

 ประวัติ 
ณัฐฌา ชื่อเดิม ณัฏฐณิชา บุญปอง ตามลำดับกิจกรรมยามว่างของการ์ตูน ณัฐฌา ชื่อเล่น การ์ตูน เกิดเมื่อวันที่ 19 เมษายน พ.ศ. 2539จับตา นางเอกใหม่แกะกล่อง การ์ตูน ณัฐฌา บุญปอง เกิดที่นครราชสีมา สำเร็จการศึกษาปริญญาตรี คณะนิเทศศาสตร์ มหาวิทยาลัยอัสสัมชัญ

 การงาน 

ณัฐฌา เริ่มเข้าสู่ในวงการบันเทิงเริ่มเข้าวงการบันเทิงจากเวทีการประกวดมิสไทยแลนด์เวิลด์ 2018และเธอได้รับตำแหน่ง Miss Channel 3 Ambassador ปัจจุบันเธอยังไม่มีผลงานทางการแสดงภายหลังณัฐฌาได้ลงนามสัญญาเป็นนักแสดงในสังกัดช่อง 7 เอชดีและได้มีการเรียนการแสดงเพิ่มเติมเธอเป็นนางเอกละครหลังข่าวเรื่องแรกมีผลงานละครเรื่อง เผาขน แสดงคู่กับ หัสวีร์ ภัคพงษ์ไพศาล ในปี พ.ศ. 2564การ์ตูน ณัฐชา บุญปอง นางเอกน้องใหม่จากละครเผาขน

ในปี พ.ศ. 2565 ณัฐฌามีผลงานละครที่กำลังออกอากาศ เรื่อง ขวางทางปืน แสดงคู่กับ หลุยส์ เฮส ขณะในช่วงออกอากาศได้กระแสตอบรับที่กับผลงานละครเรื่องนี้เรื่อยมาหลุยส์ เฮส จับคู่ การ์ตูน ณัฐฌา บู๊มันจัดเต็ม ในละคร "ขวางทางปืน"

ในปี พ.ศ. 2566 ณัฐฌามีผลงานละครที่กำลังออกอากาศเรื่อง สร้อยนาคี ผลิตโดย บริษัท มุมใหม่ จำกัด “มุมใหม่” เปิดภาพฟิตติ้งละครใหม่ “สร้อยนาคี”แสดงคู่กับ ทิสานาฏ ศรศึก และ วรพล จินตโกศลการ์ตูน ณัฐฌา เชื่อ พญานาค ช่วยลงละครฟอร์มยักษ์ช่อง7 “สร้อยนาคี” ตื่นเต้นได้ร่วมงาน นาว ทิสานาฏ

 ผลงาน 

 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี

| rowspan="1" | 2564
| เผาขน
| อลิส คุณาการกุล
|-
| rowspan="1" | 2565
| ขวางทางปืน
| นันนรินทร์ ธารา (นัน)
|-
| rowspan="1" | 2566
| สร้อยนาคี
| บุณิกา (ปัจจุบัน) / ปรางค์อุษา (อดีต)
|-
| rowspan="1"| 2568
| รักร้ายสายลับ
| แก้วกานดา (เลมอน)
|-
|}

 ได้รับรางวัล
# ความสัมพันธ์เซนต์คิตส์และเนวิส–ตรินิแดดและโตเบโก
ความสัมพันธ์เซนต์คิตส์และเนวิส–ตรินิแดดและโตเบโก อ้างถึงความสัมพันธ์ทวิภาคีระหว่างประเทศเซนต์คิตส์และเนวิสและประเทศตรินิแดดและโตเบโก โดยที่บาสแตร์มีสถานกงสุลตรินิแดด รวมถึงทั้งสองประเทศเป็นส่วนหนึ่งขององค์การนานารัฐอเมริกา, ประชาคมแคริบเบียน และเครือจักรภพแห่งประชาชาติ

 ประวัติ 
ทั้งสองประเทศมีความสัมพันธ์ใกล้ชิดกันเนื่องจากเคยเป็นอาณานิคมของจักรวรรดิบริติชซึ่งมีประชากรใกล้เคียงกันและอยู่ในแคริบเบียน ตลอดจนนายกรัฐมนตรี ทิโมธี แฮร์ริส ให้ความช่วยเหลือและสนับสนุนทางการเงินแก่ตรินิแดดและโตเบโกในช่วงฤดูฝนที่รุนแรง รวมถึงเซนต์คิตส์และเนวิสได้ส่งคณะผู้แทนเข้าร่วมการประชุมหารืออย่างเป็นกันเองที่ตรินิแดดเกี่ยวกับ "การสร้างความยืดหยุ่นในแคริบเบียน" เมื่อ ค.ศ. 2017 โดยท่ามกลางสิ่งที่กล่าวถึงคือการจัดการกับภัยพิบัติทางธรรมชาติ และการสร้างห่วงโซ่อุปทานอาหารที่ยั่งยืน

 การค้า 
ประเทศเซนต์คิตส์และเนวิสออกสินค้ามูลค่า 2.17 ล้านดอลลาร์ไปยังตรินิแดดใน ค.ศ. 2017 ทำให้ตรินิแดดเป็นหนึ่งในคู่ค้าส่งออกรายใหญ่ที่สุด ส่วนตรินิแดดส่งออกสินค้ามูลค่า 13.1 ล้านดอลลาร์ไปยังเซนต์คิตส์ใน ค.ศ. 2017

 หมายเหตุและอ้างอิง 

 
ตรินิแดดและโตเบโก
เซนต์คิตส์และเนวิส
# พระกฎุมบงพิสี
พระกฎุมบงพิสี (เขมร: កំបង់ពិសី)  พระมหากษัตริย์แห่งจักรวรรดิเขมร ภายใต้การปกครองของสมเด็จพระรามาธิบดีที่ 1 แห่งอาณาจักรอยุธยา ในช่วงระหว่างประมาณ พ.ศ.1900

พระกฎุมบงพิสี พงศาวดารเขมรในประชุมพงศาวดาร ภาคที่ ๑ ระบุว่าเป็นพระโอรสของพระบรมลำพงษ์ราชา พระมหากษัตริย์เขมรพระองค์ก่อน แต่พงศาวดารเขมร ฉบับนักองค์เองระบุแตกต่างออกไปว่าเป็นพระโอรสของสมเด็จพระรามาธิบดีที่ 1 (อู่ทอง) แห่งอาณาจักรอยุธยา 

หลังจากกองทัพอยุธยาซึ่งนำโดยสมเด็จพระบรมราชาธิราชที่ 1 (ขุนหลวงพะงั่ว) สามารถตีเมืองนครธมแตกแล้ว   

ถ้าพระกฎุมบงพิสีเป็นพระโอรสของสมเด็จพระรามาธิบดีที่ 1 (อู่ทอง) จะสามารถอธิบายการปกครองในลักษณะนี้ได้ว่า สมเด็จพระรามาธิบดีที่ 1 (อู่ทอง) ทรงส่งพระโอรสของพระองค์ทั้ง 3 พระองค์ ไปปกครองเขมรแทนพระราชวงศ์เดิม ส่วนหนึ่งเพราะต้องการผนวกอำนาจการปกครองของเขมรให้มาอยู่ภายใต้อำนาจของกรุงศรีอยุธยา โดยอาศัยฐานะรัฐเครือญาติ

พระกฎุมบงพิสี พระองค์จึงขึ้นครองราชย์ต่อมาอีก 1 เดือน (ในปี พ.ศ. 1900) แล้วพระศรีสุริโยวงษ์ (เจ้าพญากลเมฆ (นักโพรก) ตามพงศาวดารเขมร ฉบับนักองค์เอง) พระราชวงศ์เขมรเดิมจึงได้ครองราชย์สืบต่อมา
# โกรีว อาซาดะ
โกรีว อาซาดะ (10 มีนาคม ค.ศ. 1734 (10 มีนาคม - 25 มิถุนายน 1799) เป็น นักดาราศาสตร์ ชาวญี่ปุ่นในสมัยเอโดะ

 ชีวประวัติ 
เกิดที่แคว้นบุงโงะ (ปัจจุบันคือเมืองคิตสึกิ จังหวัดโออิตะ) 麻田 剛立（あさだ ごうりゅう） 杵築市、2020年2月13日閲覧。上田正昭、津田秀夫、永原慶二、藤井松一、藤原彰、『コンサイス日本人名辞典 第5版』、株式会社三省堂、2009年　24頁。 บ้างก็บอกว่าเดิมนามสกุลของเขาคืออายาเบะ (綾部)

เขาสนใจวัตถุทางดาราศาสตร์มาตั้งแต่เด็ก และเริ่มสังเกตการณ์ทางดาราศาสตร์อย่างเต็มรูปแบบเมื่ออายุประมาณ 20 ปี麻田 剛立（あさだ ごうりゅう） 杵築市、2020年2月13日閲覧。 เขาศึกษาดาราศาสตร์และการแพทย์ด้วยตัวเอง จากการอ่านหนังสือ

ว่ากันว่าเขาค้นพบกฎข้อที่ 3 ของเคปเลอร์ด้วยตัวเอง และเนื้อหาของกฎนั้นอธิบายไว้ในหนังสือ "กฎแปลก ๆ ระยะทางห้าดาว" (五星距地之奇法)『月のえくぼ（クレーター）を見た男 麻田剛立』。

ในปีโฮเรียกุที่ 13 (ค.ศ. 1763) เขายังได้ทำนายสุริยุปราคา โดยใช้กฎของเคปเลอร์麻田 剛立（あさだ ごうりゅう） 杵築市、2020年2月13日閲覧。 สุริยุปราคานี้ไม่ได้ถูกบันทึกไว้ในปฏิทินโฮเรียกุ ซึ่งใช้อยู่ในขณะนั้น จึงทำให้เขามีชื่อเสียงขึ้นมา

เขาได้สร้างแผนที่สังเกตการณ์พื้นผิวดวงจันทร์ที่เก่าแก่ที่สุดของญี่ปุ่นขึ้นโดยใช้กล้องโทรทรรศน์เกรกอรีกำลังขยายสูงตัวแรกที่นำเข้าจากฮอลันดา เมื่อเขาส่งจดหมายถึงมิอุระเกี่ยวกับสุริยุปราคาที่จะเกิดขึ้นในอีกแปดปีต่อมาในปี 1778 เขาได้รวมแผนที่สังเกตการณ์ดวงจันทร์ไว้ด้วย โดยโทชิโอะ คาเงะได้ค้นเจอเข้าขณะที่รวบรวมข้อมูลสำหรับเขียนหนังสือ

หลุมอุกกาบาตบนดวงจันทร์ ชื่อ Asada ตั้งชื่อตามเขา
thumb| อนุสาวรีย์โกรีว อาซาดะ
# กุมภาพันธ์ พ.ศ. 2566
กุมภาพันธ์ พุทธศักราช 2566 เป็นเดือนที่ 2 ของปี พ.ศ. 2566 วันแรกของเดือนเป็นวันพุธ วันสุดท้ายของเดือนเป็นวันอังคาร

 สถานีย่อย:เหตุการณ์ปัจจุบัน
# ปฏิทินคันเซ
ปฏิทินคันเซ  เป็นปฏิทินสุริยจันทรคติที่เคยใช้ในญี่ปุ่น

 ระยะเวลาการใช้งาน 
ปฏิทินนี้ถูกใช้แทนปฏิทินโฮเรียกุ天保14年は、12月29日までである。12月29日の翌日は、年が明けて天保15年1月1日で天保暦に改暦される。 ตั้งแต่วันที่ 1 มกราคม ปีคันเซที่ 10 (16 กุมภาพันธ์ 1798) และใช้มานานเป็นเวลา 46 ปีจนถึง วันที่ 29 ธันวาคม ปีเท็มโปที่ 14 (17 กุมภาพันธ์ 1844)天保14年12月29日（寛政暦）は、グレゴリオ暦では年が明けて「1844年」となる。 และตั้งแต่วันที่ 1 มกราคม ปีเท็มโปที่ 15 (18 กุมภาพันธ์ 1844) ได้เปลี่ยนมาใช้ปฏิทินเท็มโป

 ภาพรวม 
เนื่องจากปฏิทินโฮเรียกุเป็นระบบปฏิทินที่มีข้อบกพร่องทางรัฐบาลโชกุนจึงได้พยายามแก้ไขระบบปฏิทินโดยได้แต่งตั้งโยชิโตกิ ทากาฮาชิเป็นเท็มมงกาตะและให้ร่วมมือกับชิเงโตมิ ฮาซามะจัดทำปฏิทินใหม่ขึ้นมา และได้ทำเสร็จในปี 1797
# วอเตอร์ลู (ภาพยนตร์)
วอเตอร์ลู (Waterloo) เป็นภาพยนตร์สงครามอิงประวัติศาสตร์ ว่าด้วยยุทธการที่วอเตอร์ลู อันเป็นยุทธการสำคัญครั้งสุดท้ายของสงครามนโปเลียน ภาพยนตร์เรื่องนี้เกิดขึ้นโดยการร่วมทุนของประเทศอิตาลีกับสหภาพโซเวียต กำกับโดยเซียร์เกย์ บอนดาร์ชุค ชาวโซเวียต และอำนวยการสร้างโดยดิโน เดอ ลอเรนติส ชาวอิตาลี 

 ตัวละครสำคัญ 
 ฝ่ายนโปเลียนและพวก 
 Rod Steiger รับบท จักรพรรดินโปเลียนที่ 1
 Dan O'Herlihy รับบท จอมพล มีแชล แน
 Ivo Garrani รับบท จอมพล ฌ็อง-เดอ-ดีเยอ ซูลต์
 Charles Millot รับบท จอมพล แอมานุแอล เดอ กรูชี
 Jean Louis รับบท จอมพล นีกอลา อูดีโน
 Giorgio Sciolette รับบท จอมพล หลุยส์-อาแล็กซ็องดร์ แบร์ตีเย
 Rodolfo Lodi รับบท โฌแซ็ฟ ฟูเช
 Vladimir Druzhnikov รับบท พลเอก เอเตียน มอริช เฌราร์
 Boris Molchanov รับบท พลเอก อ็องรี กาเตียง แบร์ทร็อง
 Lev Polyakov รับบท พลเอก ฟร็องซัว เอเตียน เดอ เกลแลร์ม็อง
 Sergio Testori รับบท พลโท มาร์เซลแล็ง มาร์โบ
 Gianni Garko รับพล พลตรี อ็องตวน ดรูโอ

 ฝ่ายอังกฤษและพวก 
 Christopher Plummer รับบท จอมพล อาร์เธอร์ เวลสลีย์ ดยุกแห่งเวลลิงตัน
 Orson Welles รับบท พระเจ้าหลุยส์ที่ 18 แห่งฝรั่งเศส
 Sergo Zakariadze รับบท จอมพล เก็พฮาร์ท ฟ็อน บลึชเชอร์
 Karl Lyepinsk รับบท พลโท เอากุสท์ ไนท์ฮาร์ท ฟ็อน กไนเซอเนา
 Jack Hawkins รับบท พลโท เซอร์ โทมัส พิคตัน
 Terence Alexander รับบท พลโท เฮนรี ปาเก็ต เอิร์ลแห่งอัคบริดจ์ 
 Peter Davies รับบท พลโท เจมส์ ฮาย ลอร์ดฮาย
 Michael Wilding รับบท พลตรี วิลเลียม พอนซอนบี
 John Savident รับบท พลจัตวา คาร์ล ไฟรแฮร์แห่งมึฟลิง
 Rupert Davies รับบท พันเอก อเล็กซานเดอร์ กอร์ดอน ดยุกแห่งกอร์ดอน
 Ian Ogilvy รับบท พันเอก เซอร์ วิลเลียม ฮาว เดอ แลนซีย์

รางวัล
 รางวัล สาขา ผู้ถูกเสนอชื่อ ผล British Academy Film Award การถ่ายภาพยนตร์ยอดเยี่ยม Armando Nannuzzi  การออกแบบเครื่องแต่งกายยอดเยี่ยม Maria De Matteis  การกำกับศิลป์ยอดเยี่ยม Mario Garbuglia David di Donatelloภาพยนตร์ยอดเยี่ยมDino De Laurentiis ร่วมกับ The Garden of the Finzi-Continis และ The ConformistNastro d'Argentoการถ่ายภาพยนตร์ยอดเยี่ยมArmando Nannuzzi
# กาเบรียล ลูนา
กาเบรียล ลูนา  เป็นนักแสดงและโปรดิวเซอร์ชาวอเมริกัน เขามีชื่อเสียงจากบทบาท ร็อบบี้ เรเยส/โกสต์ไรเดอร์ ในซีรีส์แอ็คชั่นซูเปอร์ฮีโร่ของเอบีซีเรื่อง ชี.ล.ด์. ทีมมหากาฬอเวนเจอร์ส, โทนี บราโว ในซีรีส์ดราม่าของเอลเรย์เน็ตเวิร์กเรื่อง มาทาดอร์, พาโค คอนทรีราส ในซีรีส์ดราม่าอาชญากรรมของเอบีซีเรื่อง วิกเคดซิตี้, Rev-9 ในภาพยนตร์ชุดเทอร์มิเนเตอร์ เรื่องฅนเหล็กวิกฤตชะตาโลก (2019) และ ทอมมี ในซีรีส์ดราม่าหลังวันสิ้นโลกของเอชบีโอเรื่อง  เดอะเลทออฟอัส เขายังแสดงในภาพยนตร์เรื่อง เบอร์นี (2011), บอลส์เอ้าท์ (2014), ฟรีเฮลด์ (2015), เกรวี (2015) และ ทรานสเปคอส (2559)

 ชีวิตส่วนตัว 
ลูนาแต่งงานกับสมารันด้า ซิซู นักแสดงหญิงชาวโรมาเนียเมื่อวันที่ 20 กุมภาพันธ์ ค.ศ. 2011 พวกเขาอาศัยอยู่ใน ลอสแอนเจลิส

 ผลงานการแสดง 

 ภาพยนตร์ 
 ปี ค.ศ. เรื่อง บทบาท หมายเหตุ 2005 ฟอลทูเกรซ คริสโตเฟอร์ รอสโทรโปวิช บทบาทเปิดตัว 2010 แดนซ์วิธเดอะวัน เนท ฮิทชินส์ 2011 เบอร์นี เควิน 2012 สปริงเอ็ดดี้ เอ็ดดี้ 2014 บอลเอ้าท์ วินนี่ 2015 ฟรีเฮลด์ นักสืบเคซาด้า 2015 เกรวี่ เฮกเตอร์ 2016 ทรานส์เปคอส แลนซ์ ฟลอเรส 2019 ฮาลา มิสเตอร์. ลอว์เรนซ์ 2019 เทอร์มิเนเตอร์: ดาร์คเฟท เรฟ-9
# ละครชุดทางโทรทัศน์สำหรับเยาวชนของมาร์เวล
ละครชุดทางโทรทัศน์สำหรับเยาวชนของมาร์เวล  เป็นละครชุดทางโทรทัศน์อเมริกันแนววัยรุ่นสองเรื่องที่เชื่อมโยงกัน โดยอ้างอิงจากตัวละครที่ปรากฏในสิ่งพิมพ์ของมาร์เวลคอมิกส์ ผลิตโดยมาร์เวลเทเลวิชันและเอบีซีซิกเนเจอร์สตูดิโอ เรื่องเหล่านี้รวมอยู่ในจักรวาลภาพยนตร์มาร์เวล (MCU) และมีความเชื่อมโยงกับภาพยนตร์ของแฟรนไชส์ และ ซีรีส์โทรทัศน์อื่น ๆ

ช่องเคเบิลฟรีฟอร์มสั่งซื้อเรื่อง โคล้กและแด็กเกอร์ ซึ่งเป็นซีรีส์ซูเปอร์ฮีโร่สำหรับเยาวชนที่นำแสดงโดย โอลิเวีย โฮลต์ และ ออบรีย์ โจเซฟ จากมาร์เวลเทเลวิชันในเดือนเมษายน ค.ศ. 2016 หลังจากการพัฒนาอยู่หลายปี ต่อมาในปลายปี ค.ศ. 2016 ซีรีส์ในทำนองเดียวกันที่มีรุ่นอายุน้อยกว่าชื่อเรื่อง ทีมยอดมนุษย์กู้โลก ของมาร์เวลเทเลวิชันได้รับคำสั่งซื้อจากบริการสตรีมมิ่งช่องฮูลู ทั้งฟรีฟอร์มและฮูลูเป็นของดิสนีย์และเชื่อมโยงซีรีส์ทั้งสองผ่านพันธมิตรทางการตลาด แม้จะระบุในตอนแรกว่าซีรีส์ทั้งสองเรื่องจะถูกแยกออกจากกัน แต่มาร์เวลเทเลวิชันได้ประกาศการครอสโอเวอร์ระหว่างสองซีรีส์ในเดือนสิงหาคม ค.ศ. 2019 โดยที่โฮลต์และโจเซฟจะปรากฏตัวในซีซันที่สามของเรื่อง ทีมยอดมนุษย์กู้โลก ในตอนแรกสตูดิโอจัดประเภทซีรีส์ทั้งสองเป็นแฟรนไชส์ "วรรณกรรมเยาวชน" ที่เชื่อมต่อถึงกันในเวลานั้น โดยมีแผนที่จะให้พวกเขาครอสดอเวอร์กันต่อไป

ทีมยอดมนุษย์กู้โลก เปิดตัวในเดือนพฤศจิกายน ค.ศ. 2017 ตามด้วย โคล้กแอนด์แด็กเกอร์ ในเดือนมิถุนายน ค.ศ. 2018 ทั้งคู่ได้รับคำวิจารณ์ในเชิงบวก ฟรีฟอร์มสั่งซื้อซีรีส์ผู้ใหญ่จากมาร์เวลอีกเรื่องคือ นิววอร์ริเออร์ แต่โปรเจกต์ไม่เดินหน้า โคล้กแอนด์แด็กเกอร์ และ ทีมยอดมนุษย์กู้โลก ต่างก็ถูกยกเลิกโดยเครือข่ายที่เกี่ยวข้องก่อนสิ้นเดือนพฤศจิกายน ค.ศ. 2019 และการพัฒนาซีรีส์ผู้ใหญ่รุ่นต่อไปต้องหยุดชะงักในเดือนต่อมาเมื่อมาร์เวลเทเลวิชันถูกเปลี่ยนเป็นมาร์เวลสตูดิโอส์

 ละครชุด 

 นักแสดงและตัวละคร 

 ตัวละคร รันอะเวย์ โคล้กแอนด์แด้กเกอร์ เมลิสซา โบเวน  แอนเดรีย รอธ แทนดี้ โบเวนแด็กเกอร์ โอลิเวีย โฮลต์ โอลิเวีย โฮลต์ เจมส์ คอนเนอร์ส  เจ.ดี. เอเวอร์มอร์ แฟรงค์ ดีน คิป พาร์ดิว  คาโรลิน่า ดีน เวอร์จิเนีย การ์ดเนอร์  เลสลี่ ดีน แอนนี เวอร์ชิง  ฟรานซิส เดลกาโด  ไฆเม เซบาโยส มอลลี่ เฮอร์นันเดซ อัลเลกรา อะคอสตา  เอดินา จอห์นสัน  กลอเรีย รูเบน โอทิส จอห์นสัน  ไมลส์ มัสเซินเด็น ไทโรน จอห์นสันโคล้ก ออบรีย์ โจเซฟ ออบรีย์ โจเซฟ โยนาห์ จูเลียน แม็กมาน  นิโค มิโนรุ ไลริกา โอกาโน  โรเบิร์ต มิโนรุ เจมส์ เยกาชิ  ทินา มิโนรุ บริตทานี อิชิบาชิ  บริจิด โอเรลลี  เอมมา ลาฮานา เชส สไตน์ เกร็ก ซัลกิน  เจเน็ต สไตน์ เดวิด คาร์ราดีน  วิคเตอร์ สไตน์ เจมส์ มาร์สเตอร์ส  เลียม วอลช์  คาร์ล ลุนด์สเตดท์ อเล็กซ์ ไวล์เดอร์ เรนซี เฟลิซ  แคทเธอรีน ไวล์เดอร์ เอนเจิล พาร์กเกอร์  เจฟฟรีย์ ไวล์เดอร์ ไรอัน แซนดส์  เดล ยอร์ค เควิน ไวส์แมน  เกิร์ต ยอร์ค เอเรียลลา แบเรอร์  สเตซี่ ยอร์ค บริจิด แบรนนา  ซาวิน คลาริสซ่า ธิโบซ์
# ปฏิทินเท็มโป
ปฏิทินเท็มโป (天保暦, てんぽうれき) เป็นปฏิทินสุริยจันทรคติที่เคยใช้ในญี่ปุ่น ปฏิทินสุรยจันทรคตินั้นได้ถูกนำมาใช้หลายครั้งในญี่ปุ่นโดยมีการปฏิรูปเปลี่ยนปฏิทินซ้ำ ๆ กันไปมาแต่ปฏิทินเท็มโปเป็นปฏิทินสุดท้ายที่ถูกนำมาใช้

ในปี 1873 หลังจากการเปลี่ยนปฏิทินเป็นปฏิทินเกรกอเรียน ปฏิทินเท็มโปได้กลายมาเป็นปฏิทินเก่า ตั้งแต่นั้นเป็นต้นมาที่ญี่ปุ่นเมื่อพูดว่า "ปฏิทินเก่า" (旧暦) โดยทั่วไปก็จะหมายถึงปฏิทินเท็มโปนี้

 ระยะเวลาการใช้งาน 
ปฏิทินดังกล่าวได้รับการปรับปรุงจากปฏิทินคันเซในวันที่ 1 มกราคม ปีเท็มโปที่ 15 (18 กุมภาพันธ์ 1844) และใช้เป็นเวลาประมาณ 29 ปีจนถึงวันที่ 2 ธันวาคม ปีเมจิที่ 5 (31 ธันวาคม 1872)

แม้ว่าปฏิทินจะเปลี่ยนเป็นปฏิทินเกรกอเรียน (ปฏิทินสุริยคติ) แล้วในวันที่ 1 มกราคม 1873 (ปีเมจิที่ 6) แต่ปฏิทินดังกล่าวก็ยังถูกระบุไว้ในปฏิทินของรัฐบาลจนถึงปี 1909 (ปีเมจิที่ 42)岡田芳朗 著『暦に見る日本人の知恵』

 แปลงเป็นปฏิทินสุริยคติ 
ในวันที่ 9 พฤศจิกายน ปีเมจิที่ 5 (9 ธันวาคม 1872) ได้ประกาศให้มีการเปลี่ยนแปลงเป็นปฏิทินสุริยคติโดยคำสั่งของจักรพรรดิเมจิและไดโจกังฉบับที่ 337

การประกาศอย่างกะทันหันทำให้เกิดความสับสนในหมู่ประชาชนเมื่อได้รับแจ้งว่าเดือนธันวาคมซึ่งเป็นเดือนถัดจากการประกาศมีเพียงสองวันและวันรุ่งขึ้นจะเป็นวันที่ 1 มกราคม 1873 (ตามปฏิทินสุริยคติ)
# เทอรอสติลบีน
เทอรอสติลบีน (,) (trans-3,5-dimethoxy-4-hydroxystilbene)  เป็นอนุพันธ์ของ (stilbenoid) ซึ่งมีคุณสมบัติทางเคมีเกี่ยวข้องกับเรสเวอราทรอล เทอรอสติลบีนเป็นสารในกลุ่มไฟโตอเล็กซินซึ่งทำหน้าที่ป้องกันการติดเชื้อในพืช

 ในธรรมชาติ 
เทอรอสติลบีนพบได้ในอัลมอนด์ ผลไม้ในสกุล Vaccinium (รวมถึงบลูเบอร์รี), ใบและเถาองุ่น และแก่นไม้ของต้นประดู่อินเดีย (Pterocarpus marsupium)

 คุณลักษณะ 
เทอรอสติลบีนมีฤทธิ์ต้านอนุมูลอิสระเช่นเดียวกับเรสเวอราทรอล และได้รับการพิสูจน์ว่าเป็นพิษต่อเซลล์มะเร็งในหลอดทดลอง โดยสารประกอบนี้สามารถทำหน้าที่ป้องกันทางเคมีในมะเร็งบางชนิด รวมทั้งมะเร็งต่อมลูกหมาก เทอรอสติลบีนแตกต่างจากเรสเวอราทรอลโดยแสดงการเพิ่มขึ้นของชีวปริมาณออกฤทธิ์ (ร้อยละ 80 เมื่อเทียบกับร้อยละ 20 ในเรสเวอราทรอล) เนื่องจากมีหมู่เมทอกซีสองกลุ่มซึ่งทำให้มีสารที่ไม่ชอบน้ำ (lipophilic) และการดูดซึมทางการรับประทานเพิ่มขึ้น 

นอกจากนี้ในการทดสอบกับหนูทดลองพบว่าเทอรอสติลบีน ช่วยลดระดับน้ำตาลในเลือดได้อย่างมีนัยสำคัญ และยังพบว่ามีคุณสมบัติต้านการอักเสบ โดยเป็นตัวยับยั้งเอนไซม์ไซโคลออกซิจีเนส-1 และ -2 (cyclooxygenase; COX-1 และ COX-2)

เทอรอสติลบีนยังสามารถลดคอเลสเตอรอลชนิด LDL โดยเทียบได้กับฤทธิ์ของซิโปรไฟเบรต (ciprofibrate)

 ความปลอดภัยและการควบคุม 
เทอรอสติลบีนถือเป็นสารกัดกร่อน เป็นอันตรายเมื่อเข้าตา และเป็นชีวพิษต่อสิ่งแวดล้อม โดยเฉพาะอย่างยิ่งต่อสิ่งมีชีวิตในน้ำ การทดลองซึ่งอาสาสมัครที่มีสุขภาพดีที่ได้รับเทอรอสติลบีนแบบสุ่ม อำพรางสองฝ่าย และควบคุมด้วยยาหลอก เป็นเวลา 6–8 สัปดาห์ แสดงให้เห็นว่าเทอรอสติลบีนปลอดภัยสำหรับการใช้ในมนุษย์ ในขนาดสูงถึง 250 มิลลิกรัมต่อวัน

เทอรอสติลบีนซึ่งเกี่ยวข้องทางเคมีกับเรสเวอราทรอล ได้รับสถานะสารที่ยอมรับโดยทั่วไปว่าปลอดภัย (Generally recognized as safe: GRAS) โดยองค์การอาหารและยาสหรัฐ (FDA) ในปี พ.ศ. 2550 และสารเรสเวอราทรอลสังเคราะห์ได้รับการอนุมัติให้เป็นสารประกอบที่ปลอดภัยโดยองค์กรความปลอดภัยอาหารแห่งสหภาพยุโรป (European Food Safety Authority, EFSA) ในปี พ.ศ. 2559

 การวิจัย 
เทอรอสติลบีนได้รับการศึกษาในห้องปฏิบัติการ และมีการทดลองทางคลินิกในเบื้องต้น
# บัวบูชา ปุณณนันท์
บัวบูชา ปุณณนันท์  (เกิด 9 พฤศจิกายน พ.ศ. 2534) บัว บัวบูชา ปุณณนันท์ เริ่มเข้าสู่ในวงการบันเทิงสู่ผู้ประกาศข่าวหญิงช่อง 7เป็นผู้ประกาศข่าวและพิธีกรชาวไทยในสังกัดช่อง 7HD เกิดที่กรุงเทพมหานครเธอเริ่มเข้าในวงการบันเทิงสู่เวทีการประกวด Ambassador ประจำปี 2011 และผลงานถ่ายแบบนิตยาสาร Magazine และผลงานพิธีกร และเป็นนักร้องนำหญิง ของวง Old Doc จากนั้นเธอเริ่มเข้าสู่ในวงการบันเทิงสู่การเป็นผู้ประกาศข่าวในสังกัด ช่อง 7HD จากโครงการค้นหาผู้ประกาศข่าวหน้าใหม่ช่อง 7HD ในรุ่นที่ 3ปัจจุบันเธอเป็นผู้ประกาศข่าวในสังกัดช่อง 7HD ผลงานรายการข่าว เช่น ข่าวเย็นประเด็นร้อน ช่วง บันเทิงวาไรตี้ ร่วมกับ "นภัสกรณ์ เสรีโรจน์สิริ" เป็นต้นบัวบูชา ปุณณนันท์ ผู้ประกาศข่าวหน้าใหม่ช่อง7HD

 ประวัติ 
บัวบูชา เกิดวันที่ 9 พฤศจิกายน พ.ศ. 2534ประวัติ บัวบูชา ปุณณนันท์ เกิดที่กรุงเทพมหานครเธอจบการศึกษาโรงเรียนประถมศึกษาสารสาสน์เอกตราและกำลังศึกษาโรงเรียนมัธยมตอนต้นที่ Freie Waldorfschule, Trier, Germany (เมืองเทรียร์, ประเทศเยอรมนี) ภายหลังบัวบูชาเธอสำเร็จการศึกษาที่ Bad Axe High School, Michigan, United States (รัฐมิชิแกน, ประเทศสหรัฐอเมริกา) จากนั้นเธอกลับมาศึกษาต่อที่ประเทศไทยสำเร็จการศึกษาปริญญาตรีคณะนิเทศศาสตร์ สาขา (ภาคภาษาอังกฤษ) ภาควิชา บริหารสื่อ (Communication Management) จุฬาลงกรณ์มหาวิทยาลัย (เกียรตินิยมอันดับ 1) focus บัวบูชา ปุณณนันท์ กว่าจะเป็นผู้ประกาศข่าว 7 HD

 เริ่มเข้าสู่วงการบันเทิง 

บัวบูชา เธอเริ่มเข้าในวงการบันเทิงสู่เวทีการประกวด Ambassador ประจำปี 2011แนะนำทำความรู้จัก บัวบูชา ปุณณนันท์และผลงานถ่ายแบบนิตยาสาร Magazine บัวบูชา ปุณญนันท์ กับผลงานถ่ายแบบนิตยาสาร mixmagazineและผลงานพิธีกรและเป็นนักร้องนำหญิง ของวง Old Doc เปิดใจทีมหมอ "Old Doc" เล่นดนตรีกลางสยามจากนั้นเธอเริ่มเข้าสู่ในวงการบันเทิงสู่การเป็นผู้ประกาศข่าวในสังกัด ช่อง 7HD จากโครงการค้นหาผู้ประกาศข่าวหน้าใหม่ช่อง 7HD ในรุ่นที่ 3 ปัจจุบันเธอเป็นผู้ประกาศข่าวในสังกัดช่อง 7HD ผลงานรายการข่าว เช่น ห้องข่าวภาคเที่ยง และคอลลัมน์ บัวบูชา พาเที่ยว เป็นต้น บันเทิงสวิตต์-บัวบูชา ชวนติดตามชมสารคดีสั้นผลงานสร้างสรรค์มุมมองคนรุ่นใหม่ จาก “7HD NEW IDEAS CONTEST” ปี 2 ในข่าว 3 มิติ

 ผลงาน 
 ข่าวเย็นประเด็นร้อน ช่อง 7HD ช่วง บันเทิงวาไรตี้  (1 มิถุนายน 2566 - 9 สิงหาคม 2567) (ผลิตโดย เทโร เอ็นเทอร์เทนเม้นท์)บัว ปุ๊ก มาเสริมทัพในรายการ บันเทิงประเด็นร้อน ช่วง ข่าวเย็นประเด็นร้อน
 ประเด็นเด็ด 7 สี ช่อง 7HD (4 กันยายน 2566 - 28 สิงหาคม 2567)
 ห้องข่าวภาคเที่ยง (4 มิถุนายน 2561 - 1 กันยายน 2566)
 ข่าวต้นชั่วโมง GOOD TIME RADIO
 คอลลัมน์ บัวบูชา พาเที่ยว
 คอลลัมน์ เช้านี้วิถีไทย
 คอลลัมน์ ทำได้ใช้เป็น
 คอลลัมน์ 7HD VLOG
 รายการ ตะลุยตลาด สด/หุ้น
 รายการ วาไรตี อาเซียน
 รายการ อุณหภูมิโลก
 คอลลัมน์ เด็ดเศรษฐกิจ

 พิธีกร 
 พิธีกรรายการ i Studio by Truemove H 3G+ ช่อง True Inside
 พิธีกรรายการ Chill Out ช่อง TGN
 รายการ Recharge ช่อง Chic Channel
 รายการ Today Warming ช่อง 5
 รายการ The Thesis ช่อง Thai PBS
 พิธีกร Chula Inter Game ปี 2012-2014

 รางวัล 

 เครื่องราชอิสริยาภรณ์ 
 ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๕, เล่ม ๑๔๐ ตอนพิเศษ ๒ ข หน้า ๘, ๒๐ พฤศจิกายน ๒๕๖๖
# เมคมายเดย์
เมคมายเดย์ (Make My Day) เป็นซีรีส์อนิเมะญี่ปุ่นในปี พ.ศ. 2566 อำนวยการผลิตโดยเน็ตฟลิกซ์ เนื้อเรื่องต้นฉบับเขียนโดยยาซูโอะ โอตางากิ กำกับโดยมาโกโตะ ฮนดะ ผลิตแอนิเมชันและออกแบบตัวละครโดยสตูดิโอ 5 Inc. ซีรีส์ฉายทางเน็ตฟลิกซ์ในวันที่ 2 กุมภาพันธ์ พ.ศ. 2566

 นักพากย์ 
ตัวละครนักพากย์ ญี่ปุ่น ไทยจิมมาซาโอมิ ยามาฮาชิMarieอายาฮิ ทากางากิวอลเตอร์คาซูฮิโระ ยามาจิCommander Barkอากิโอะ โอตสึกะCathy Beckอัตสึโกะ ทานากะ

 การผลิต 
เน็ตฟลิกซ์ประกาศโครงการในฐานะส่วนหนึ่งของ Geeked Week ในเดือนมิถุนายน พ.ศ. 2564  เนื้อเรื่องเขียนโดยยาซูโอะ โอตางากิ กำกับโดยมาโกโตะ ฮนดะ ผลิตแอนิเมชันและออกแบบตัวละครโดยสตูดิโอ 5 Inc. ใน Geeked Week ปี พ.ศ. 2565 เน็ตฟลิกซ์ปล่อยภาพสกรีนช็อตของตัวละครบางส่วนพร้อมเสียงพากย์ และแบบหุ่นแคสเปอร์โดยโอตางากิและโชจิ คาวาโมริ เขียนบทโดยยูมิโกะ โยชิซาวะ และแต่งดนตรีประกอบโดยเค็นซูเกะ อูชิโอะ

 การฉาย 
เดิมมีการประกาศว่าเมกมายเดย์จะฉายในรูปแบบภาพยนตร์อนิเมะ แต่ในเดือมกราคม พ.ศ. 2566 เน็ตฟลิกซ์ประกาศว่าจะฉายในรูปแบบซีรีส์แทน ซีรีส์ฉายในวันที่ 2 กุมภาพันธ์ พ.ศ. 2566
# สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง
สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง หรือ สำนักงาน ป.ย.ป.  เป็นหน่วยงานระดับกรมที่ปฏิบัติงานรายงานตรงต่อนายกรัฐมนตรีที่จัดตั้งขึ้นตามคำสั่งหัวหน้าคณะรักษาความสงบแห่งชาติที่ 19/2561 เรื่อง กลไกในการขับเคลื่อนการปฏิรูปประเทศ ยุทธศาสตร์ชาติและการสร้างความสามัคคีปรองดอง เมื่อวันที่ 26 พฤศจิกายน พ.ศ. 2561คำสั่งหัวหน้าคณะรักษาความสงบแห่งชาติที่ 19/2561 เพื่อกำกับดูแลและขับเคลื่อนการดำเนินงานตามยุทธศาสตร์ชาติและแผนการปฏิรูปประเทศตามรัฐธรรมนูญแห่งราชอาณาจักรไทย พุทธศักราช 2560 มาตรา 65 โดยถูกกำหนดให้มีการพิจารณาความจำเป็นและเหมาะสมเกี่ยวกับบทบาท อำนาจและหน้าที่เมื่อครบกำหนด 5 ปี นับตั้งแต่วันที่ออกคำสั่ง'วิษณุ' แจงตั้ง สนง.ป.ย.ป.มีอายุ 5 ปี ย้ำไม่ใช่เครื่องมือทางการเมือง โดยในปัจจุบันยังทำหน้าที่เป็นฝ่ายธุรการให้แก่คณะกรรมการยุทธศาสตร์ซอฟต์พาวเวอร์แห่งชาติ

 บทบาทและภารกิจของสำนักงาน ป.ย.ป. 
คำสั่งหัวหน้าคณะรักษาความสงบแห่งชาติที่ 19/2561 กำหนดให้สำนักงาน ป.ย.ป. มีอำนาจหน้าที่ดังนี้

 เสนอแนะมาตรการและแนวทางการดำเนินการแก้ไขปัญหา รวมถึงติดตามความก้าวหน้าของการดำเนิน งาน ตามมติของคณะกรรมการและคณะกรรมการ
 บูรณาการข้อมูลสารสนเทศเกี่ยวกับการดำเนินการตามแผนการปฏิรูปประเทศ ยุทธศาสตร์ชาติ  แผนแม่บทและแผนการสร้างความสามัคคีปรองดอง
 ประสานความร่วมมือกับคณะกรรมการยุทธศาสตร์ชาติ คณะกรรมการจัดทำยุทธศาสตร์ชาติ คณะกรรมการปฏิรูปประเทศ และคณะกรรมการคณะอนุกรรมการ และคณะทำงาน รวมทั้งหน่วยงานของรัฐที่เกี่ยวข้อง
 รับเรื่องร้องเรียนหรือร้องทุกข์จากประชาชนที่เกี่ยวกับการดำเนินการตามแผนการปฏิรูปประเทศยุทธศาสตร์ชาติ แผนแม่บท และแผนการสร้างความสามัคคี ปรองดองของหน่วยงานของรัฐ
 จัดฝึกอบรมและประเมินผลหลักสูตรการบริหารราชการแผ่นดินตามกรอบการปฏิรูป ประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.)  ทุกระดับ
 เป็นฝ่ายเลขานุการของคณะกรรมการ คณะอนุกรรมการและคณะทำงานตามที่ได้รับมอบหมาย
 ดำเนินการอื่นตามที่นายกรัฐมนตรีมอบหมาย

สำนักงาน ป.ย.ป. ยังมีบทบาทหลักในการติดตามผลการดำเนินงานของแต่ละกระทรวงต่าง ๆ ให้เกิดการทำงานอย่างประสานสอดคล้องเป็นเอกภาพภายใต้ยุทธศาสตร์ชาติ 6 ด้าน  และแผนพัฒนาเศรษฐกิจและสังคมแห่งชาติ ฉบับที่ 13นายกฯ บี้ สำนักงาน ป.ย.ป. “ต้องรู้ทุกเรื่อง” ตามงานทุกกระทรวง

 การดำเนินงาน 
รัฐมนตรีหารือกับ ป.ย.ป. ก่อนที่จะเสนอร่างพระราชบัญญัติฉบับใหม่อย่างเป็นทางการต่อคณะรัฐมนตรี ในปี พ.ศ. 2566 สมศักดิ์ เทพสุทิน รองนายกรัฐมนตรีในขณะนั้น ได้เสนอให้การพนันออนไลน์ถูกกฎหมายเพื่อเพิ่มรายได้ของรัฐบาล

ในเดือนเมษายน พ.ศ. 2567 คณะทำงานร่างพระราชบัญญัติอากาศสะอาดของ ป.ย.ป. มีหน้าที่รวมร่างพระราชบัญญัติอากาศสะอาดทั้ง 7 ฉบับให้ไปในทางเดียวกัน ในเดือนมกราคม พ.ศ. 2568 คณะทำงานประกาศว่าร่างพระราชบัญญัติฉบับนี้จะผ่านในเดือนเมษายน พ.ศ. 2568

ในเดือนพฤษภาคม พ.ศ. 2567 ป.ย.ป. ได้เสนอแก้ไขกฎหมาย รวมถึงกฎหมายล้มละลาย เพื่อปรับข้อกำหนดคุณสมบัติสำหรับตำแหน่งในรัฐบาลให้คล่องตัวขึ้น
# ยูริเอะ โคซากาอิ
ยูริเอะ โคซากาอิ (6 กรกฎาคม ค.ศ. 1995 เป็นนักพากย์ ชาวญี่ปุ่น เกิดที่เมืองฮิงาชิอูระ อำเภอชิตะ จังหวัดไอจิ สังกัดโครโคไดล์小坂井祐莉絵 プロフィールに明記。 เป็นสมาชิกของวงนักพากย์กิลดร็อปส์

 ผลงานพากย์ 
 โฮริมิยะ สาวมั่นกับนายมืดมน (โยชิกาวะ ยุกิ)
 รักมันน่าขยะแขยงขนาดนั้นเลยเหรอ (อาริมะ อิจิกะ)
 ฮาเร็มวันสิ้นโลก (คุโรดะ มาเรีย)
 คุณอาฮาเรนนี่เข้าใจยากจริง ๆ นะ (ครูมิยาฮิระ)
 เกิดใหม่เป็นหมาของสาวที่แอบชอบ (สึกิชิโระ อุซางิ)
 อิเซไก โชกัง วะ นิโดเมะ เดซุ (รูริ)
# มายุ ซางาระ
มายุ ซางาระ (相良 茉優, さがら まゆ, 17 เมษายน 1995 -) เป็น นักพากย์หญิงชาวญี่ปุ่น เกิดในจังหวัดเกียวโต สังกัดอยู่ Digital Double เป็นสมาชิกของวง Prima Porta

 ผลงานพากย์ 
 อารุ อาซะ ดัมมีเฮดไมก์ นิ นัตเตอิตะ โอเระ-คุง โนะ จินเซ (โทราโนมง อุเมะ)
 เหล่าไอซ์ฮอกกี้สาวหัวใจฟรุ้งฟริ้ง (มิซึซาวะ อายากะ)
 เลิฟไลฟ์! ชมรมสคูลไอดอลนิจิงะซากิ (นากาสึ คาสึมิ)
 เกิดใหม่เป็นหมาของสาวที่แอบชอบ (เนโกตานิ มิเกะ)
# ทเวนตีเฟิสต์เซนจูรีเบรกดาวน์
ทเวนตีเฟิสต์เซนจูรีเบรกดาวน์  เป็นสตูดิโออัลบั้มลำดับที่แปดของวงดนตรีร็อกอเมริกัน กรีนเดย์ ออกจำหน่ายเมื่อวันที่ 15 พฤษภาคม 2009 ผ่านสังกัดรีไพรส์ กรีนเดย์เริ่มทำงานอัลบั้มในเดือนมกราคม 2006 และประมาณ 45 เพลงนั้น เขียนโดยนักร้องนำ/มือกีตาร์ บิลลี โจ อาร์มสตรอง แล้วเสร็จในเดือนตุลาคม 2007 แต่สมาชิกวงไม่ได้เข้าสตูดิโอเพื่อทำงานใด ๆ จนถึงเดือนมกราคม 2008Fricke, p. 48

ทเวนตีเฟิสต์เซนจูรีเบรกดาวน์ เป็นแนวร็อกโอเปรา เหมือนกับอัลบั้มก่อนหน้าอย่าง อเมริกันอีเดียต (2004) อัลบั้มได้รับเสียงวิจารณ์เชิงบวกและประสบความสำเร็จ สามารถขึ้นอันดับหนึ่งในชาร์ตอัลบั้มได้หลายประเทศ ซึ่งรวมถึง บิลบอร์ด 200, ยูโรเปียนท็อป 100 อัลบั้ม และชาร์ตอัลบั้มแห่งสหราชอาณาจักร และยังได้รับรางวัลแกรมมี สาขาอัลบั้มร็อกยอดเยี่ยม ในงานประกาศรางวัลแกรมมีครั้งที่ 52 ณ เดือนธันวาคม 2010 อัลบั้มขายได้ 1,005,000 ชุดในสหรัฐ และมากกว่า 4 ล้านชุดทั่วโลก
# โยชิโนะ อาโอยามะ
โยชิโนะ อาโอยามะ (青山 吉能, あおやま よしの, 15 พฤษภาคม 1996  -) เป็นพากย์ และ นักพากย์และนักร้องหญิงชาวญี่ปุ่น เกิดในจังหวัดคุมาโมโตะ สังกัดอยู่ 81 Produce

 ผลงานพากย์ 
 Wake Up, Girls! (นานาเสะ โยชิโนะ)
 ปราการแดนปีศาจ (หลิงเหมย์)
 เหล่าไอซ์ฮอกกี้สาวหัวใจฟรุ้งฟริ้ง (โอโนะ มามิ)
 บจจิเดอะร็อก! (โกโต ฮิโตริ)
# ซากุ มิซูโนะ
ซากุ มิซูโนะ (, 29 กันยายน 1999 –) เป็น นักพากย์หญิงชาวญี่ปุ่น เกิดในคันไซ อยู่สังกัดโซนีมิวสิกอาร์ติสต์

 ผลงานพากย์ 
 บจจิเดอะร็อก! (ยามาดะ เรียว)
 ซีเล็กชันโปรเจ็กต์ (เรนะ ฮานาโนอิ)
 กาดำแห่งวังชั้นใน (หลิ่ว โซ่วเสวี่ย)
 ลูกสาวจากบ้านไปหลายปี กลับมาอีกทีเป็นนักผจญภัยแรงค์ S ไปเสียแล้ว (ซาชา บอร์โด)
 สารพันปัญหาวุ่นวาย ของยัยแวมไพร์ขี้จุ๊ (ทิโอ แฟลต)
 ไลฟ์นั้นที่ฉันลืมปิด พลิกลิขิตสู่ตำนาน VTuber (อิโรโดริ มาชิโระ)